"สหรัฐ" เตรียมซ้อมระบบป้องกันขีปนาวุธรับมือโสมแดงเดือนหน้า - FINNOMENA
กระทรวงกลาโหมสหรัฐจะทำการซ้อมระบบป้องกันขีปนาวุธครั้งใหญ่ถึง 2 ครั้งในเดือนพฤษภาคมนี้ โดยการทดสอบดังกล่าวถือเป็นส่วนหนึ่งของระบบป้องกันขีปนาวุธของสหรัฐต่อภัยคุกคามจากเกาหลีเหนือและอิหร่าน
19 เม.ย. 2560

กระทรวงกลาโหมสหรัฐจะทำการซ้อมระบบป้องกันขีปนาวุธครั้งใหญ่ถึง 2 ครั้งในเดือนพฤษภาคมนี้ โดยการทดสอบดังกล่าวถือเป็นส่วนหนึ่งของระบบป้องกันขีปนาวุธของสหรัฐต่อภัยคุกคามจากเกาหลีเหนือและอิหร่าน
ก่อนหน้านี้สหรัฐเคยทดสอบขีปนาวุธที่ได้รับการอัพเกรดมาแล้วครั้งหนึ่ง โดยปรับปรุงให้ขีปนาวุธมีพิสัยการยิงที่ไกลขึ้น คาดว่าจะสามารถยิงได้ถึงชายฝั่งเกาหลีเหนือและมีโอกาสสูงขึ้นที่จะทำลายจรวดที่ถูกยิงออกมา
การพัฒนาจรวดดังกล่าวเป็นโครงการที่ทำร่วมกับญี่ปุ่น โดยมีเป้าหมายเพื่อยิงสกัดขีปนาวุธพิสัยกลางของเกาหลีเหนือที่จะเป็นภัยคุกคามต่อชาติพันธมิตรของสหรัฐในภูมิภาค
ส่วนการทดสอบที่จะทำในช่วงปลายเดือนพฤษภาคมนี้ เพื่อทดสอบความสามารถของสหรัฐในการยิงสกัดขีปนาวุธข้ามทวีปของเกาหลีเหนือในอนาคต
โดยครั้งนี้ถือเป็นส่วนหนึ่งของการทบทวนทางเลือกต่างๆ เพื่อเตรียมพร้อมหากทำเนียบขาวตัดสินใจที่จะให้มีการใช้ปฏิบัติการทางทหารขึ้น ทั้งนี้ สหรัฐยังคงความพยายามที่จะหาทางเลือกอื่นๆ อาทิ การดำเนินมาตรการทางการทูตและทางเศรษฐกิจควบคู่กันด้วย
ที่มา : http://www.prachachat.net/news_detail.php?newsid=1492572634
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: